**Ngā amuamu e kore pea e angitu**

Mō ētahi atu taipitopito, tirohia ā mātou tohutohu mō te mana o te BSA [ki te whakakāhore ki te whakatau i tētahi amuamu](https://www.bsa.govt.nz/broadcasting-standards/resources/guidance-bsa-power-to-decline-to-determine-a-complaint/).

**Te reo Māori**

Kāore Te Mana Whanonga Kaipāho i te whakaaro ka hua mai he take whanonga pāho i te whakamahinga o te reo Māori, he reo whai mana ā-ture nei, ā, ka kore ia e aro ki ngā amuamu mō te whakamahinga o te reo. Ko te whakamahinga o te reo, he take mā te kaipāho e whakarite. Kāore ngā kaipāho i te whai kawatau ki te whakahoki ōkawa ki ngā amuamu mō te whakamahi i te reo Māori (heoi anō, kāore tēnei e hāngai ana ki ērā atu wāhanga e kōrerotia nei i raro).

[Ko KS me Te Reo Tātaki (Television New Zealand Ltd), Whakatau 2020-135](https://www.bsa.govt.nz/decisions/all-decisions/ks-and/)

**Te whakakanohitanga i ngā hapori GBTQIA+/uenuku**

Kāore Te Mana Whanonga Kaipāho i te whakaaro he mōrihariha te whakaatu i ngā hapori LGBTQIA+/uenuku me ō rātau wheako ora. Ko ngā tirohanga e hāngai ana ki ngā hapori uenuku, ehara i te mea he aunoa te mōrihariha, te hēhē rānei ki ngā tamariki, rangatahi rānei. Kua whakatau kē Te Mana Whanonga Kaipāho ko te whakaatu noa i ngā tāngata o te hapori uenuku, ehara i te mea me whai kōrero ‘whakatauritenga’ i rōpū kē.

[Benefield and Discovery NZ Ltd, Decision No. 2023-069](https://www.bsa.govt.nz/decisions/all-decisions/benefield-and-discovery-nz-ltd-2023-069-16-january-2024)

[Hutt and Television New Zealand Ltd, Decision No. 2023-040](https://www.bsa.govt.nz/decisions/all-decisions/hutt-and-television-new-zealand-ltd-2023-040-12-september-2023)

**Tā Te Tangata e Manako ana**

Ka rite tonu te kore whakaae a Te Mana Whanonga Kaipāho ki te aro ki tētahi amuamu e pā ana ki ngā momo hōtaka e hiahia ana te kaiamuamu kia whakaurua atu, kia kore rānei e whakaurua atu ki ngā pāhotanga e ngā kaipāho. He take tēnei mā te kaipāho e whakatau, me tā te tangata e manako ana. Ko te wāhi ki Te Mana Whanonga Kaipāho, ko te mātai i ngā amuamu mō te takahitanga o ngā paerewa pāho e ngā pāhotanga, kaua ko te whakarerekē i ngā pāhotanga a te kaipāho kia rite ki tā te kaiamuamu e hiahia ana.

[Ko Wratt me Mediaworks TV Ltd, Decision No. 2019-031](https://www.bsa.govt.nz/decisions/all-decisions/wratt-and-mediaworks-tv-ltd-2019-031-17-september-2019/)

[Ko Malcolm me Te Reo Irirangi o Aotearoa (Radio New Zealand Ltd), Decision No. 2016-018](https://www.bsa.govt.nz/decisions/all-decisions/malcolm-and-radio-new-zealand-ltd-2016-018-27-june-2016/)

[Ko Sheerin me Mediaworks TV Ltd, Decision No. 2017-022](https://www.bsa.govt.nz/decisions/all-decisions/sheerin-and-mediaworks-tv-ltd-id2017-022-26-april-2017/)

**He kupu kangakanga māmā**

Ko te whakamahi tōtahi i ngā kupu kangakanga māmā ka mokorea te takahi i ngā paerewa, ina koa kei ngā hōtaka ka tohua ki te PG, piki atu rānei, ki ngā hōtaka kawepūrongo rānei. Ko ētahi o ngā kupu me ngā rerenga kōrero ka kīia he kupu kangakanga māmā ko te ‘crap’, ‘bloody’, ‘bugger’, ‘wanker’, ‘pissed off’ me te ‘shit’. Ahakoa ehara pea ēnei i te reo e pai ana ki ngā tāngata katoa, kua whānui te whakamahinga. Kāore ngā momo kupu nei e whakaohorere, e whakamuhani rānei i te tokomaha o te hunga whakarongo, engari pea ka pēnei i ētahi āhuatanga, hei tauira mehemea ka rite tonu te whakamahi, ka ririhau rānei.

[Beck and Television New Zealand Limited, Decision No. 2024-084](https://www.bsa.govt.nz/decisions/all-decisions/beck-and-television-new-zealand-limited-2024-084-18-december-2024)(‘arsehole’)

[Duff and Television New Zealand Ltd, Decision No. 2023-078](https://www.bsa.govt.nz/decisions/all-decisions/duff-and-television-new-zealand-ltd-2023-078-3-october-2023/#searched-for-) (‘bloody’, ‘bugger’)

[Franklin and Discovery NZ Ltd, Decision No. 2022-113](https://www.bsa.govt.nz/decisions/all-decisions/franklin-and-discovery-nz-ltd-2022-113-20-december-2022/) (‘shit’)

[Allison and Discovery NZ Ltd, Decision No. 2020-142](https://www.bsa.govt.nz/decisions/all-decisions/allison-and/) (‘wanker’)

[McCaughan and Discovery NZ Ltd, Decision No. 2020-165](https://www.bsa.govt.nz/decisions/all-decisions/mccaughan-and/) (‘pissed off’)

[McCaughan and MediaWorks TV Ltd, Decision No. 2016-062](https://www.bsa.govt.nz/decisions/all-decisions/mccaughan-and-mediaworks-tv-ltd-2016-062-2-december-2016/#searched-for-) (‘piece of piss’, ‘bullshit’, ‘shit’)

[Lockyer and Television New Zealand Ltd, Decision No. 2012-089](https://www.bsa.govt.nz/decisions/all-decisions/lockyer-and-television-new-zealand-ltd-2012-089/) (‘crap’, ‘pissed off’)

**Te Whakaparahako Whakapono**

Kei te mārama Te Mana Whanonga Kaipāho ina rangona i rō whakapāhotanga ngā kupu e tūhono ana ki a ‘God’, ‘Jesus’, ‘Christ’, ‘Hell’ me te whakapono Karaitiana, ka mōrihariha pea tēnei ki ētahi tāngata. Heoi, kāore ēnei kupu i te whakaarotia hei kupu kangakanga, ā, i tō tātau taupori hāhi-kore onāianei, ka whakamahia whānuitia ēnei kupu hei wāhanga noa o ngā kōrero o ia rā. Kua kitea tonutia e te Mana Whanonga Kaipāho ngā rerekētanga o 'Jesus' me 'Christ' e whakamahia ana hei kupu whakakaha, ā, e kore tēnei e tino takahi i ngā paerewa o te hapori whānui.

[Monaghan and Television New Zealand Ltd, Decision No. 2023-029](https://www.bsa.govt.nz/decisions/all-decisions/monaghan-and-television-new-zealand-ltd-2023-029-26-july-2023/#searched-for-) (‘Jesus’)

[Bruce-Phillips and Television New Zealand Ltd, Decision No. 2020-092](https://www.bsa.govt.nz/decisions/all-decisions/bruce-phillips-and/) (‘Jesus’)

[McKane and Television New Zealand Ltd, Decision No. 2020-118](https://www.bsa.govt.nz/decisions/all-decisions/mckane-and/) (‘God’, ‘Holy Crap’)

[Nixey and NZME Radio Ltd, Decision No. 2020-037](https://www.bsa.govt.nz/decisions/all-decisions/nixey-and-nzme-radio-ltd-2020-037-24-august-2020/#searched-for-) (Satirical segment re Christian figures)

**Te Tauritetanga (i te roanga o te wā)**

Kāore te paerewa tauritetanga i te tohu me rau atu ki te hōtaka kotahi ko ngā momo tirohanga katoa ka taea mō tētahi take pīroiroi. Ko tētahi āhuatanga matua ka whakaarohia e Te Mana Whanonga Kaipāho ina ka tirohia tētahi amuamu i raro i tēnei paerewa, ko te pātai mehemea e whai tikanga ana te whakaaro tērā ka mōhio ngā kaimātakitaki ki ētahi tirohanga kē ka pāhotia ki pāhotanga kē, tae atu ki ngā pāhotanga o ngā arapāho kē (arā, he take tēnei kei te taki tohetohea). Ka tino ruarua noa nei te whakaae a Te Mana Whanonga Kaipāho ki ngā amuamu e mea ana kei te whakapāho te kaipāho i tētahi tirohanga kotahi mehemea kei te matapakitia whānuitia tētahi take me ōna momo tirohanga whānui i wāhi kē.

[Watkin and Radio New Zealand Ltd, Decision No. 2022-091](https://www.bsa.govt.nz/decisions/all-decisions/watkin-and-radio-new-zealand-ltd-2022-091-22-november-2022/)

[Egan and Discovery NZ Ltd, Decision No. 2021-002](https://www.bsa.govt.nz/decisions/all-decisions/egan-and-discovery-nz-ltd-2021-002-2-june-2021/)

[Garrett and Radio New Zealand Ltd, Decision No. 2021-073](https://www.bsa.govt.nz/decisions/all-decisions/garrett-and-radio-new-zealand-ltd-2021-073-22-september-2021/#searched-for-)

**Te Tauritetanga (ngā karere poto)**

Ko te paerewa tauritetanga, ka hāngai whānui ki ngā karere, ki ngā kōrero o te wā, ki ngā whakaari meka rānei e kōrero ana mō ngā take whakawehewehe e whai tikanga ana ki te iwi nui tonu. Heoi, he ruarua tonu ngā wā ka hāpai Te Mana Whanonga Kaipāho i ngā amuamu mō ngā karere poto e pā ana ki te paerewa tauritetanga. Nā te poto o ngā pāhotanga nei, kāore e tino ‘kōrerotia’ ngā take. He whakaatu kau kē ēnei i ngā mahi i mahia, kāore i te hāngai atu te paerewa tauritetanga i te nuinga o te wā.

[OH and Radio New Zealand Ltd, Decision No. 2024-077](https://www.bsa.govt.nz/decisions/all-decisions/oh-and-radio-new-zealand-ltd-2024-077-9-december-2024) (Te whai pānga o ngā pahūtanga Iharaira i Repanona ki ngā tāngata ehara i te hōia)

[Wilson and NZME Radio Ltd, Decision No. 2023-045](https://www.bsa.govt.nz/decisions/all-decisions/robert-wilson-complainant-nzme-radio-ltd/#searched-for-) (Te whakatau a te Ratonga Manene kia whakaaetia te uru mai a Posie Parker ki Aotearoa me te tinga ka tū ngā porotēhi ki ā Parker hui)

[Boom and Television New Zealand Ltd, Decision No. 2022-059](https://www.bsa.govt.nz/decisions/all-decisions/boom-and-television-new-zealand-ltd-2022-059-20-july-2022) (te pāho i te turuturutanga o te whakatau hukihuki a te Kōti Matua o Amerika e takahuri ana i a Roe v Wade)

**Te tauritetanga - Te whakaaturanga o ngā kaitōrangapū**

Ehara te kōwhiringa a ngā kaipāho ki te whakauru, te aukati rānei i ētahi kaitōrangapū, kaitono rohe pōti rānei i roto i ngā hōtaka (tae ana ki ngā tautohetohe i mua i te pōtitanga, ki ngā uiuinga, ki ētahi atu whakaaturanga rānei), i te takahanga o ngā paerewa whakapāho. Hei tauira, kāore tētahi tautohetohe i waenga i ngā kaitono pōti e takahi i ngā paerewa, i runga noa i te kore e whakauru i tētahi kaitono nō tētahi pāti iti Hei wāhanga o tō rātou manawhiri whakaputa whakaaro, he mōtika tō te kaipāho ki te:

* whakawhāiti i ngā kaiwhakauru hōtaka mēnā ka taea te parahau te kōwhiringa i runga i te tauritetanga me te tōkeke (hei tauira, e whai tikanga ana te whakawhāititanga kia ea ai ngā herenga ā-wā o te hōtaka)
* tāpae i ngā kaupapa i roto i tā rātou whakaaturanga mai i tētahi tirohanga ake o te take, te whakaatu rānei i ngā tirohanga ake o te take rānei, mēnā e ū ana ki ngā paerewa.

E whakaata ana ngā herenga paerewa tauritetanga i te horanuku pāpāho onāianei, kei reira rā he mōhiohio, he āheinga hoki ki te ako kōrero mō ngā kaitōrangapū me ngā tirohanga rerekē e wātea ana i ngā puna rau. Kāore te hunga mātakitaki i te whakawhirinaki ki te hōtaka kotahi mō te katoa o ā rātou mōhiohio tōrangapū, tātari rānei.

[Crawford and Television New Zealand Ltd, Decision No. 2009-093](https://www.bsa.govt.nz/decisions/all-decisions/crawford-and-television-new-zealand-ltd-2009-093/) (debate participants limited due to time constraints)

[The Christian Heritage Party and Television New Zealand Ltd, Decision No. 2002-173](https://www.bsa.govt.nz/decisions/all-decisions/the-christian-heritage-party-chp-and-television-new-zealand-ltd-2002-173/) (debate participants limited to leaders of parties represented in the outgoing Parliament)

[Steele and Television New Zealand Ltd, Decision No. 2022-104](https://www.bsa.govt.nz/decisions/all-decisions/steele-and-television-new-zealand-ltd-2022-104-22-november-2022/) (MP depicted in human interest piece)

**Te whai matatika e pā ana ki ngā kaitōrangapū me ngā tāngata e mōhiotia nuitia ana**

Kei runga ake te taumata mō te takahanga i te paerewa matatika e pā ana ki ngā kaitōrangapū me ngā tāngata e mōhiotia nuitia ana i tērā mō ngā tāngata kāore i te tino whai wāhi ki ngā mahi pāpāho. Ka whai tūranga ngā kaitōrangapū me ngā tāngata e mōhiotia nuitia ana i tō tātau porihanga e whakahautia ana, e kawatautia ana te pātaitai me te āta tirotiro i ā rātau kaupapahere, mahi, whanonga hoki. He hunga ēnei kua waia ki ngā uiuinga, kua tau ki te whakautu pātai ririhau me ētahi atu pāhotanga ka kīia he tōkeke-kore mō te tangata kāore i te tino whai wāhi ki ngā mahi pāpāho.

[Lindsay and Radio New Zealand Ltd, Decision No. 2022-003](https://www.bsa.govt.nz/decisions/all-decisions/lindsay-and-radio-new-zealand-ltd-2022-003-11-april-2022/)

[Robinson and Discovery NZ Ltd, Decision No. 2021-133](https://www.bsa.govt.nz/decisions/all-decisions/robinson-and-discovery-nz-ltd-2021-133-9-february-2022/)

[Watkins & Yardley and Radio New Zealand Ltd, Decision No. 2022-142](https://www.bsa.govt.nz/decisions/all-decisions/watkins-and-yardley-and-radio-new-zealand-ltd-2022-142-12-april-2023/)

[Frewen and Television New Zealand Ltd, Decision No. 2020-146B](https://www.bsa.govt.nz/decisions/all-decisions/frewen-and/)

[Bowkett and Discovery NZ Ltd, Decision No. 2020-103](https://www.bsa.govt.nz/decisions/all-decisions/bowkett-and/)

**Ngā pāhotanga kāore i te tika mā te tamariki (kei te Pouaka Whakaata Koreutu)**

Ko te hāora ka tīmata te tikanga pāho mā ngā kaimātakitaki 16 neke atu, hei te 8.30 i te pō i ngā Hongere Pouaka Whakaata Koreutu (kāore e whai pānga ki te Pouaka Whakaata Me Utu). Ko ngā hōtaka ka tohua ki te 16 ka taea te pāho atu i tēnei wā, ko ngā hōtaka ka tohua ki te 18 ka taea te pāho atu i te 9.30 i te pō. Kei te mārama a Te Mana Whanonga Kaipāho kei waho kē ēnei hāora i te wā ka rite tonu te mātakitaki pouaka whakaata a ngā tamariki, tae atu ki ngā wīkene me ngā hararei kura. Ko ngā hōtaka e tika ana mā ngā pakeke ko ngā take pakeke, ko te reo pakeke, ko ngā mahi taikaha me ngā mahi hōkaka hoki. Kei te whakaaetia kia nui ake ēnei āhuatanga ki roto i ngā hōtaka ka pāhotia hei ngā hāora o te pō i muri mai i ēnei wā. Mā te wā o te hōtaka, te kōmakatanga, ngā whakatūpatotanga i mua i te pāhotanga, ngā whakamārama o te hōtaka i roto i ngā aratohu pouaka whakaata me ngā mana kōwhiringa a ngā mātua e whai kōwhiringa, whai mana ai hoki te hunga mātakitaki ki te mātakitaki i ngā hōtaka e hiahiatia ana e rātou. Kua rite tonu te kore whakaae a Te Mana Whanonga Kaipāho ki ngā amuamu e pā ana ki te pāhotanga o ngā kaupapa tino pakeke i waho atu o ngā wā mātakitaki pouaka whakaata a ngā tamariki ina wātea mai ana ēnei taputapu mō te kōwhiringa me te whai mana. Rapua ētahi atu mōhiohio mō ngā wā mātakitaki me ngā kōmakatanga [ki konei](https://www.bsa.govt.nz/broadcasting-standards/resources/classifications-and-timebands/).

[Fransen and Discovery NZ Ltd, Decision No. 2020-122](https://www.bsa.govt.nz/decisions/all-decisions/fransen-and-discovery-nz-ltd-2020-122-9-march-2021/)

[Millar and Discovery NZ Ltd, Decision No. 2021-064](https://www.bsa.govt.nz/decisions/all-decisions/millar-and-discovery-nz-ltd-2021-064-24-august-2021/)

[McMurchy and Television New Zealand, Decision No. 2020-014](https://www.bsa.govt.nz/decisions/all-decisions/mcmurchy-and/)

[Barnao and Mediaworks TV Ltd, Decision No. 2019-002](https://www.bsa.govt.nz/decisions/all-decisions/barnao-and-mediaworks-tv-ltd-2019-002-2-april-2019/)

[Ross and Māori Television Service, Decision No. 2017-045](https://www.bsa.govt.nz/decisions/all-decisions/ross-and-maori-television-service-2017-045-4-september-2017/)

**Ko ngā wāhanga o te hapori e tiakina ana i te whakahāweatanga**

Me hāngai ngā amuamu i raro i te paerewa whakahāwea me te whakahahani ki tētahi wāhanga o te hapori e tautuhitia ana e tētahi āhuatanga pātahi pēnei i te **ira, te aronga hōkaka, te iwi, te pakeke, te hauātanga, te tūnga mahi, te whakapuakitanga tūturu o te whakapono, ahurea, tōrangapū rānei**. I whakatauhia Te Mana Whanonga Kaipāho i mua, kāore te paerewa e hāngai ana ki ngā rōpū whānui (ehara i te kanorite) e whai ake nei:

* ngā tāngata e pupuri ana i ‘ngā uara whānau tuku iho’
* ngā tāngata ‘ehara i te Māori’
* ngā tāngata e whakahē ana i ngā kano ārai, i ētahi atu mahi rānei e pā ana ki te KOWHEORI-19
* ngā tāngata e whai wāhi ana ki ētahi hākinakina, runaruna rānei.

[Boom and Television New Zealand Ltd, Decision No. 2024-069](https://www.bsa.govt.nz/decisions/all-decisions/boom-and-television-new-zealand-ltd-2024-069-20-november-2024) (‘ko tētahi tāngata e pupuri ana i ngā uara whānau tuku iho’ me ērā ‘kei te whakahē i te whakatairangatanga o te kaupapa LGBTQIA+]’)

[O’Sullivan and Television New Zealand Ltd, Decision No. 2022-138](https://www.bsa.govt.nz/decisions/all-decisions/osullivan-and-television-new-zealand-ltd-2022-138-22-march-2023/) (ngā tāngata ehara i te tangata whenua)

[McCracken and Radio New Zealand Ltd, Decision No. 2022-099](https://www.bsa.govt.nz/decisions/all-decisions/mccracken-and-radio-new-zealand-ltd-2022-099-22-november-2022/) (te mautohe i ngā rongoā āraimate me ētahi atu mahi ārai i te Mate Kowheori-19)

[Cycling Action Network and NZME Radio Ltd, Decision No. 2021-092](https://www.bsa.govt.nz/decisions/all-decisions/cycling-action-network-and-nzme-radio-ltd-2021-092-10-novem/); and [McKenzie and Television New Zealand Ltd, Decision No. 2022-141](https://www.bsa.govt.nz/decisions/all-decisions/mckenzie-and-television-new-zealand-ltd-2022-141-1-may-2023/) (ngā hākinakina me ngā runaruna)

**Te tika – Te Kitenga o te Hapa**

E kore e hua ake he wāwāhinga o te paerewa tika i ngā tapepetanga katoa. E kore e tutuki ngā amuamu mō ngā whakapae tapepetanga mēnā he hapa hangarau, kikokore rānei. Ko te āhua o te ‘hapa hangarau, kikokore rānei’ ka aromatawaitia ki te horopaki o te hōtaka e hāngai ana. Mēnā kāore e tino pāngia te mārama o te hunga mātakitaki ki te whakapāhotanga whānui, ki ngā take matua rānei i roto, e kore e noho taua tapepetanga hei wāwāhitanga o te paerewa.

[Johnson and Television New Zealand Ltd, Decision No. 2021-101](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fjohnson-and-television-new-zealand-ltd-2021-101-27-october-2021%23searched-for-&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362931966%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=cyKUgKMJUc4Ba%2FbZcEWpPVrdDIaLokhnygR4WSAC81Q%3D&reserved=0) (i whakaahuatia te kaihara e pupuri ana i te Paipera [kaua ko te Qur’an] i roto i te hōtaka o te whakawākanga o tētahi kaihara mō tētahi hāmene kōhuru)

[Gibb and Television New Zealand Ltd, Decision No. 2022-102](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fgibb-and-television-new-zealand-ltd-2022-102-7-december-2022%23searched-f&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362945878%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=v%2Bqs24vgn4q9UL7DJn49aA6ent7VCY1jNueHQpIFqoo%3D&reserved=0) (i hē te rahi o ngā kawenga whakawaho o te para kirihou i te hōtaka e pā ana ki tētahi petihana ki te whakatika i te kino o aua momo kawenga)

[Kellett and Television New Zealand Ltd, Decision No. 2022-109](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fkellett-and-television-new-zealand-ltd-2022-109-30-january-2023%23searched-for-&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362953792%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=K8g18Hd2v5mQs1FpE7mnb3NAk%2Bd27K6KyN%2FrGBPIhOU%3D&reserved=0) (i hē te whakaahua i te wakatō hei ‘wakatō hiko tuatahi o te ao’ i tētahi hōtaka kaingākau ā-tangata e aro ana ki te taha hangarau o te poti)

[Claus and Radio New Zealand Ltd, Decision No. 2023-018](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fclaus-and-radio-new-zealand-ltd-2023-018-16-may-2023%23searched-for-&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362960962%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=PhILBeJ%2BBs1V9%2Bd50WGxqu1b6rb2Kh9CG58PAwTM9bQ%3D&reserved=0) (i hē te kōrero a te kaihautū ‘i whiwhi kano āraimate he 97% o tātau’ i tētahi hōtaka e kōrero ana mō ngā herenga tōrangapū o te rihainatanga o Pirimia Jacinda Ardern)

[White and Television New Zealand Ltd, Decision No. 2023-056](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fwhite-and-television-new-zealand-ltd-2023-056-3-october-2023&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362967475%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XGeOVKaOTTzsHkUWMJHEtceFu03nE%2Fbtyqezmcl2q%2BY%3D&reserved=0) (te tauākī e mea ana, he iti i te haurua o te tāke ka utua e te hunga whairawa [kaua ko *pāpātanga* tāke] ka utua e te tangata noa o Aotearoa, i tētahi hōtaka e aro ana ki te Mahere Pūtea Kāwanatanga)

[Fenemor and Television New Zealand Ltd, Decision No. 2023-080](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Ffenemor-and-television-new-zealand-ltd-2023-080-29-november-2023%23searched-for-&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362973813%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XBZ1sJe4S%2B9K0%2Ft%2Bt4g8O2EoO3SjKDd92NYiV5%2FYHWU%3D&reserved=0) (ko ngā pikitia whakaatu i tētahi tūkinotanga motokā kāore i te hāngai ki tētahi hōtaka e pā ana ki ngā mōrearea ahi o ngā pūhiko konukōhatu (lithium) i muri o tētahi ahi i te iāri parahanga)

Ki te kore koe e mōhio mēnā kei raro tō amuamu i a mātou, tēnā [whakapā mai](https://www.bsa.govt.nz/about-us/contact-us/) kia taea ai e mātou te hono i a koe ki te wāhi tika.